Francesca Simon
Pomsta Grázlika Gaba
Bratislava, Vydavateľstvo Slovart 2007
Preklad Darina Zaicová
Grázlik Gabo opäť vyvádza. Rozhodne sa pomstiť svojmu stále dobrému a milému bračekovi Vzornému Vilkovi. Vymyslí naňho prešibanú pascu – ak sa odváži v noci vyjsť do záhrady, ukáže mu víly. A veru na tie je Vilko veľmi zvedavý. Pravda je prešibanejšie ako Gabo a opäť raz vyjde najavo. V ďalšom dobrodružstve chce Grázlik Gabo prekabátiť rodičov, aby sa mohol hrať bojové počítačové hry. Všetci jeho kamaráti majú najnovšiu Vesmírnu vzburu robotov, Hviezdne vojny a Hadiu pomstu III a on sa môže hrať len samé náučné hry. Jedného dňa sa vyberie s otcom do práce. Otec má veľké obavy, čo Gabo zase vyvedie, preto si od neho vynúti prísľub, že sa bude správať (v rámci jeho možností) slušne. Pokúša sa daný sľub dodržať, ale len do chvíle, kým sa stretne so synom otcovho šéfa. Ten je ešte väčší grázel ako Gabo, hoci naoko sa správa ako "slušniak". Napokon sa ukáže, že Gabo vie aj pomáhať spolužiakom, keď nenažraná spolužiačka všetkým kradne obedy. Grázlik Gabo má toho už naozaj dosť a rozhodne sa tento teror "nenažrankyne" ukončiť.